Праект з банальнай, але арыгінальным чынам напісанай назвай v e g e t a b l e s свой магутны патэнцыял засьведчыў летась, калі паказаў свой другі альбом (і першы з жаночым вакалам) пад дзівоснай назвай Добрый слон, будь здоров и живи долго. Уся іх творчасьць сьведчыць, што, жывучы ў шэрай менскай панэльцы з думкаю пра шэнген, можна стварыць казку, іншую рэальнасьць, другое вымярэньне, дзе цёпла і ўтульна.